**Bylinná starostlivosť v ambulancií zubného lekára**

V súčasnej dobe sa stalo veľkým trendom pri liečbe bolesti a zápalov vyhnúť sa práve antibiotickým prípravkom. Bylinná starostlivosť môže byť účinnou alternatívou. Zdravotná sestra by na tejto prednáške mala získať vedomosti o bylinách a alternatívach k antibiotickým liečivám, o ktorých bude vedieť poučiť pacientov po zákroku.

**Dobrá asistencia nad zlato alebo čo, kedy a ako podar pri asistencii zubnému lekárovi**

Cieľom prednášky je úloha sestry v stomatologickej ambulancii z pohľadu lekára pri všetkých stomatologických úkonoch. Podrobný popis a praktické vysvetlenie väčšiny úkonov, pri ktorých lekár potrebuje pomoc sestry z pohľadu viacerých rúk a prípravy materiálov a inštrumentov.

**Polohovanie pacienta pri intraorálnom snímkovaní**

Čoraz viac ambulancií využíva intraorálne scanery na dennej báze. Intraorálny scaner je výborný pomocník pri prvotnej diagnostike, ale následne aj pri komunikácií výsledkov liečebného procesu pacientovi. Pri používaní intraorálneho scanera sa lekár musí spoľahnúť na správne držanie hlavy a polohovanie pacienta zo strany sestry. Preto sme sa rozhodli pripraviť prednášku a polohovaní pacienta tak, aby zábery so scanera boli čo najlepšie a lekárovi a pacientovi ukázali presne to, čo v danom liečebnom procese potrebuje vedieť.

**Ako horieť a nevyhorieť**

V spolupráci s Inštitútom stresu sme sa rozhodli zaradiť prednášku Ako horieť a nevyhorieť. V súčasnom zdravotníctve je vyvíjaný veľký tlak nielen na lekárov ale aj sestry. Prednáška je zameraná na pochopenie príčin a dôsledkov syndrómu vyhorenia, identifikáciu varovných signálov a praktické kroky, ako predchádzať jeho vzniku.